Návrh

Nariadenie 

vlády Slovenskej republiky

č.................

z ............................... 2005,

ktorým sa mení a dopĺňa nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti

Vláda Slovenskej republiky podľa § 38 ods. 9 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti (ďalej len „zákon“) nariaďuje : 

Čl. I

Nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti sa mení a dopĺňa takto :

1. V § 1 ods. 3 sa v poslednej vete vypúšťajú slová „ , ak nie je oslobodený od povinnosti úhrady podľa § 38 ods. 8 písm. b) zákona“ a na konci pripája veta „Ak ide o návštevu poskytovateľa zdravotnej starostlivosti len v súvislosti s vydaním lekárskeho predpisu alebo lekárskeho poukazu, úhrada za služby uvedené v § 38 ods. 3 písm. b) zákona sa neplatí.“.

2. V § 1 ods. 5 sa na konci pripájajú tieto vety:

   „Výška úhrady za služby uvedené v § 38 ods. 3 písm. d) zákona pre držiteľa preukazu občana s ťažkým zdravotným postihnutím^1) je 10 Sk. 
Pri poskytovaní zdravotnej starostlivosti pri vydaní očkovacích látok označených symbolom „V“ podľa § 4 ods. 3 zákona na jednom lekárskom predpise, úhrada za služby uvedené v § 38 ods. 3 písm. d) zákona sa neplatí.“.

Poznámka pod čiarou k odkazu 1 znie:
„1) § 51 zákona č. 195/1998 Z. z. o sociálnej pomoci v znení neskorších predpisov.“.

Čl. II

Toto nariadenie vlády nadobúda účinnosť 1. marca 2005.